เด็ก 6 เดือนเป็นไข้ตอนกลางคืน กลางวันเล่นได้ปกติกินนมได้น้อยลง เป็นมา 3 คืนแล้วค่ะ ต้องทำยังไงบ้างคะ
สวัสดีค่ะ อาการมีไข้ (อุณหภูมิกายเกิน 37.8 องศา) ในเด็กนั้น มีสาเหตุได้กว้างๆจากหลายอย่าง เช่น การติดเชื้อที่อวัยวะใดๆในร่างกาย เช่นในทางเดินหายใจ ทางเดินอาหาร การติดเชื้อที่ผิวหนัง ซึ่งอาจจะมีอาการที่จำเพาะเจาะจงต่ออวัยวะนั้นๆให้เห็นเช่น ไอเยอะขึ้น มีน้ำมูกไหล หายใจเหนื่อย หรือมีถ่ายเหลว อาเจียน กินได้น้อยลง เป็นต้น หรืออาจเป็นไข้จากการติดเชื้อไวรัสที่ไม่จำเพาะเจาะจง ไข้ออกผื่นในเด็ก ไข้เลือดออก เป็นต้นควรไปพบแพทย์เพื่อตรวจหาสาเหตุที่แน่ชัดต่อไป หากเด็กซึมลง กินได้น้อยร่วมด้วย ควรรีบพาไปเบื้องต้นเช็ดตัวลดไข้ทุก 4 ชั่วโมง ให้กินยาน้ำลดไข้ได้ รับประทานอาหารอ่อนๆที่สุกสะอาด หรือนมแม่ ดื่มน้ำผสมเกลือแร่ร่วมด้วยได้ หากมีการถ่ายเหลวหรืออาเจียน